Jeg søger gode råd til hvad jeg kan bruge som strøelse i boksen hos en hest der sandsynlig vis har fået allergi over for svampespore/(støv). Hesten er tjekket i hove og røv af dyrlæen pga. hoste. Der er lavet endoskopi og taget prøver i den forbindelse som viste at der ikke var nogen sygomsfremkaldende bakterier/infektion. Men cellerne i prøven viste en allergisk reaktion. Så nu bliver høet vandet vinduet i boksen åbnet og halmen skal skiftes ud med noget andet. Det er her jeg har brug for jeres hjælp. I de 25 år jeg har haft hest har de altid stået på halm. Så gode råd til strøelse og hvordan boksen skal passes med den type strøelse er meget velkomne
Først og fremmest, så duer vandet hø ikke for min hest. Den kan bedre tåle halm sædvanligvis end vandet hø. Det er et s***** besvær med det wrap, når man ikke har ret mange heste, men det kan bare ikke lade sig gøre med hø for os. Det kan lade sig gøre for mig at bruge alm. str. rundballer om vinteren, hvis jeg deler det ud mellem 2-3 heste. Om sommeren er det straks sværere, og man er nok nødt til at skulle ud i de små og dyre rundballer, hvis man ikke har mange heste eller mulighed for græsning i stedet for wrap. Ellers så er vi meget glade for tørv som strø, som er lækkert for lugten i stalden - der er ikke den ammoniaklugt for hesten at vappe rundt i. Og med en hostehest er det jo ikke bare lige den ene ting, den er allergisk overfor, der kommer reaktioner på, det er jo også alt muligt andet, den bliver mere sart overfor  Tørv lægger vi i, i et   lag ved indesæsonens start og så rører jeg ikke mere ved det. Køber en palle med 15 sække a 300 liter og lægger det hele ind på én gang. Som toplag har jeg prøvet hør, spåner og træpiller. Har været gladest for træpiller, men man skal self. tænke på kvaliteten. Jeg lægger ca 10 sække ind til opstart og herefter 5-10 sække om måneden. Jeg muger hver dag i træpillerne med en spånegreb. Det er supernemt. Jeg har prøvet tørv uden toplag - det er for svært at holde, synes jeg. Spåner er også nemme at holde, men de er mere trælse at muge ud i, fordi de rene spåner let bliver smidt med ud. Ved træpiller er det kun de beskidte træpiller, der klistrer sammen og bliver på greben. De andre heste i stalden står på halm, og vi har ikke oplevet problemer. Er dog obs på, at det altid er god kvalitet, at der luftes ud efter der er strøet op og inden hestene tages ind, og at der holdes rent i deres bokse også, så luftkvaliteten forbliver god i stalden. Min hest er nu medicinfri i 1,5 år, før skulle hun medicineres flere gange om året og fik tilskud for sin hoste. Udover disse tiltag med strø /wrap står hun med højt til loftet og jeg er self. obs på rengøring af boks etc + hun får meget foldtid /døgnfold om sommeren. Men ellers er det primært strø /wrap, der er sat ind med og det gør altså en forskel. Jeg troede for 1,5 år siden, at hesten bevægede sig med sikre skridt mod aflivning, men nu virker den fuldstændig rask i forhold til lunger /hoste. Held og lykke, jeg håber din hest kommer sig ligeså flot som min gamle dame 
Min gamle ponyhoppe har bronkitis og allergi for svampesporer. Hun kan ikke tåle hø pga svampesporer og de bliver, ifølge min dyrlæge, ikke skyllet ud ved vanding af høet. Så jeg fodrer med god tør 2. slets kvalitetswrap og så står hun på træpiller, som jeg synes fungerer super godt. Det er nemt at muge i og det giver en god fast, men alligevel affjedrende bund. Har tidligere haft hende stående på spåner, men det er mere bøvlet at muge i end træpiller. Derudover så er der et vindue i hendes boks, der altid står åben og hun går på fold i 9-10 timer her i vinterhalvåret og på døgnfold om sommeren. Jeg har prøvet mange andre tiltag bl.a med tilskud for luftvejene, udeboks og ingen fejning når hun var inde, men min erfaring er, at det faktisk har været skiftet fra hø til wrap og fra halm til træpiller, der har gjort mest for hende. I dag får hun ingen specielle tilskud for luftvejene og hun står i boks inde i en stald uden problemer. Hun er stort set hostefri og har været det de sidste 3 år.
Tak for svar. Stalden hesten står i er der 6 bokse. Han står i den første boks lige ved porten vi går ind og ud af og den står altid lidt åben medmindre der er frostvej døgnet rundt. Hos den lokale foderforretning kan jeg få tørv, spåner, træpiller og halm piller. Har kigget lidt rundt på nettet og kan se mange vælger tørv. Hvordan starter jeg en boks op på tørv og hvor mange pakker skal jeg bruge til en boks på ca 3x4 m og hvor ofte skal der nyt i boksen? En masse spørgsmål men dette er helt nyt for mig.
Hejsa Min hest er multiallergiger med størst allergi overfor svampespore og støv. Han står i en udeboks, hvor vinduet altid er åben. Jeg bruger disse spåner og det virker helt upåklageligt  Han er noget af en gris i boksen og jeg bruger ca 6 baller om mdr for at den ser pæn ud. Lige meget hvor meget du vander dit hø, så har det ikke nogen virkning..Du skal have fat i noget tørt wrap, der alligevel er fugtigt mok til at det ikke støver, men tørt nok til at det ikke giver dårlig mave.
Får wrap at spise, står i løsdrift med god udluftning og står på tørv, hvor jeg fjerner klatter hver dag. Svært at sige, hvordan det er smartest til den enkelte hest. Sidste vinter, da min renlige hoppe stod på boks, startede hun med at få et lag på 10 cm, som jeg supplerede med en balle ca hver 2. uge. Men hun var også super god til kun at gøde i det ene hjørne og derfor var det minimalt, hvor meget det svandt i tørven. Nu står hun sammen med en regulær gris, som gøder overalt og derfor er forbruget større i år.
Hesten har fået tørv i boksen, høet er skiftet ud med wrap. Der er mulighed for løsdrift hvor den er opstaldet men, der bliver strøet med halm og de får hø. Det hø opstalderne køber af stald ejer ligger også inde ved løsdriften så der bliver rodet i hø flere gange daglig. Kender ikke til andre der har løsdrift her i området. Udendørsbokse har de på den lokale rideskole men der kommer de kun på fold i 4 timer. Er der nogen der ved hvad det koster at få undersøgt hvad det er den er allergisk overfor? Bor i vesthimmerland. Prøver ved endoskopien viste bare en allergisk reaktion. Dyrlægen mente det kunne være svampespore/støv, men det er ikke noget der kan siges men stor sikkerhed.
Ville gerne høre hvad i gør med jeres løsdrifte heste her nytårsaften??
Mine gik udenfor, de fik lidt at tygge i inden kl 12 og så stod de bare og spiste.. Nu bor vi også et sted hvor de kun skyder af ude i horisonten, så det var ikke så voldsomt 
mine har stået ude som de plejer.. det eneste jeg har gjort andeledes er at give dem en masse hø da jeg godt vidste jeg ikke ville stå så tidligt op og komme ud og fodre dem.. det er deres første nytår på dette sted men det er stille mennesker der bor på vejen så jeg har ikke været så bekymret.. mine gamle heste har vist også vænnet sig til lidt larm og farver
Sådan så det ud i løsdriften hjemme hos os Nytårsaften 2015 kl 00:20. Vi bor ca. 500 meter fra et parcelhuskvarter, så her har været nok at kigge på:
ikke kunne kalde mine ind siden nytårsaften så i dag må jeg ud og lukke dem tilbage på folden med løsdrift for problemet er at de ikke får den mad de skal have går varevogn græsser.. Vi bor Ligeti et sving og der plejer også at være roligt her, hvis der bliver fyret lidt af plejer de også at være rolige, men så har vi fået nye genboer og de har endda selv heste men alligevel er de gået ned i svinget og fyrrer af på vores jord fordi vi har en grusbunke liggende som de kunne bruge til at sætte rør fast i( ikke noget de har aftalt med os). Samtidig har naboen også været hjemme så de har fået det direkte ind fra to sider af så jeg var rasende nytårsnat da vi kom hjem og så det.. De kunne bare været blevet hjemme hos dem selv og fyret af.. Vi måtte be dem om at rydde op efter dem på vores jord og mine heste er rædselsslagende nu!!
plejer jeg heller ikke have problemer - vi bor en lille kilometer uden for en lille landsby, så jo, der er da meget at se/høre på, men heldigvis i en afstand der gør at hestene ikke bliver bange. Vi kender alle de nærmeste naboer, og de har alle dyr (kreaturer, heste, hunde og/eller katte), så de fyrer ikke noget nytårskrudt af. Man kan jo aldrig være 100% sikker på at der ikke kommer nogen forbi og fyrer nytårskrudt af !! Vi er i øvrigt altid hjemme nytårsaften - netop af hensyn til dyrene. Vi har både kreaturer og heste i løsdrift. (Og to hunde hvor den ene er ekstremt skudræd og derfor får beroligende medicin nytårsaften   ). Lidt før midnat går jeg i stalden og giver kreaturerne ekstra hø og de står så bundet i fanggitrene i 30-45 minutter og æder hø hele tiden, og der er altid helt ro på. Jeg tror nu slet ikke det er nødvendigt, men "better safe than sorry". Hestene bliver nemlig også påvirket af hvis der er uro blandt kreaturerne. De får serveret en omgang mash og også ekstra hø, men de plejer nu at gå udenfor når mashen er spist, og først efter ca. en times tid kommer de ind og æder hø igen. Min ene vallak løb lidt rundt, men det var med halen lige i vejret og høj fnysen - og det var altså ikke fordi han var bange, men fordi han var "pjanket", og efter få minutter gad han ikke det mere og faldt helt til ro. De to andre, som også begyndt at løbe rundt sammen med ham, faldt så også til ro, og derefter stod de bare og kiggede på "lys-showet". Der er helt klare (afstands)regler for affyring af fyrværkeri - du kan læse lidt om det her: Og man går da bare IKKE ind på andres jord/ejendom og fyrer fyrværkeri af !! Jeg forstår godt dine heste blev bange, Høppner - håber de snart falder til ro. Det lyder helt klart som om dine genboer har overtrådt loven i dette tilfælde, men ved ikke lige hvad man kan gøre ved det ?!? En ting er at de blev bange nytårsaften, men hvad sker der så næste nytårsaften ?? Her vil jeg nok råde dig til at tale med dine naboer og genboer om at vise hensyn (og som et minimum at overholde loven) - og så må du også selv at være hjemme den aften  Vi fik selv nye naboer for nogle år siden, og da vi gik hen til dem med en "velkommen til-blomst" spurgte jeg samtidig ind til hvad de gjorde nytårsaften. Så har man ligesom taget hånd om dette inden det evt. opstår problemer !(de har heldigvis flere hunde, så der er ingen fyrværkeri hos dem).
Havde en dialog med dem over SMS i går, da vi jo heller ikke anede hvem der havde være der??! Da hun sagde ja det var dem fortalte han hende at vi var meget skuffet og jeg var meget ked af det da mine heste var meget bange og om de ikke selv kunne tænke så langt da de jo selv har heste og dyr..! Men jo hun var da ked af det nu.. Kan jeg ikke bruge til noget. Vi har i forvejen nogle problemer med dem da de ikke helt får passet deres dur ordenligt og efter reglerne, så vi ved ikke altid om der er rigtigt eller løgn det de siger!! Vi havde i første omgang styr på de andre på vejen om hvad de skulle og at de gik til den modsatte side end mod os. De foregående år har vi aldrig haft problemer med hestene i løsdriften, netop fordi de andre tog hensyn. Jeg er desværre nu blevet noget sur over at de ikke tænker lidt selv da de selv har dyr!! Jeh bliver så vred!! Vi måtte endda selv be dem rydde op!!
hej kan godt forstå din frustration mht din nabo ,jeg har haft min landejendom i snart 3 år og har de sødeste naboer på den ene side, men til den anden side er de bare de rene djævle. de brugte mit jord inden jeg købte det og jeg kæmper stadigvæk med at få det jord jeg har købt. om et år kunne de have haft hævd på det. har haft landmåler ude men alligevel har de ejerfornemmelser.
Dejligt, at din hest begynder at få det bedre! Desværre er der ikke nogen gode erfaringer herfra. Mn elskede pony på 15, snart 16 år, har også fået en skade i den dybe bøje sene. Efter 3 1/2 mdr. med ro bliver det kun værre, så hun drager af sted til de evige græsmarker mandag efter samråd med dyrlægen, hvor vi ikke kan stille mere op  Håber det går bedre for din hest 
Jeg er ked af at høre, at din pony ikke kommer sig Inger. Det må ikke være sjovt  Pga mit arbejde er det min kæreste, der har haft dem på fold ca 4 timer de sidste par dage og han siger, at han ikke kan se noget halteri, når han trækker hende frem og tilbage til sygefolden.
Jeg håber i hvert fald det aller bedste for din hest  Det er bestemt ikke sjovt, men der har desværre ikke været en anden udvej   
Stakkels lille gamle ponyhyp - hvor er det uheldigt.  Og når det så er sagt, så må man vist også sige heldigt, at hun har en ejer som dig, som trods hendes høje alder, giver hende endnu en chance for at komme sig   Først billede minder meget om benstillingen på min, da han lavede sin skade for snart 3 mdr. siden. Ganske naturligt, at de ikke vil støtte helt på benet, når de har så ondt. Min hest har revet den overfladiske bøjesene helt over og er ordineret boksro i 6 til 12 mdr. Han må dog komme ud i sin paddock en smule hver dag(direkte adgang fra boksen).  Han er heldigvis ekstremt boksglad, så det går ok indtil videre.  God bedring med din lille hyp 
Så længe dyrlægen siger god for at holde liv i den gamle dame, så får hun alle de chancer hun overhovedet kan få. Siger dyrlægen stop, så får hun fred, for hun skal ikke gå rundt og have unødigt ondt bare for min skyld  Men Chanell er så heller ikke plaget af at være livstræt ellers, faktisk nærmere det modsatte. Hun er en livlig dame med masser af krudt i måsen og hun elsker at komme på vores langture ud i det blå. Udover hendes milde gigt i bagbenene og så selvfølgelig den nyopståede seneskade, så fejler hun absolut intet og hun holder sig helt fantastisk godt. Hvis det var modsat og seneskaden var yderlige en ting oveni en bunke af andre skavanker på en skrantende gammel sur pony, så havde jeg sagt stop. Chanell fik det sidste smertestillende i søndags og jeg var spændt på, om hun så ville støtte på benet. Men hun støtter fint på benet og jeg har faktisk svært ved at se, om hun halter, når hun bliver trukket til og fra fold. Til gengæld er hun hævet i knæet og selvfølgelig i senen. Dyrlægen kommer på mandag og scanner hende og jeg håber, at han siger god for, at hun må komme ud og skridte på hård bund.
Min skal først scannes, når der er gået 6 mdr. Og så må vi se, hvad den viser.  Hvis det er helt galt, så stopper vi. Ser det ok ud, så får han mere tid, hvis han stadig er lige så glad og opmærksom, som han er lige nu   Jeg har desværre ikke min stående hjemme, men han står på et lille skønt privat sted og har den eneste boks med adgang til paddock, så det kan ikke blive bedre, når situationen nu er, som den er.
I dag er Chanell blevet scannet og det så ud, som dyrlægen forventede at det ville. Scanningen viste, at det er støttesenen, det er galt med og at det er værst, lige der hvor den hæfter på den dybe bøjesene. Jeg viste hende frem på hård bund i skridt og hun var en smule halt og snublede lidt på det dårlige ben, også helt som dyrlægen forventede, at hun ville. Hævelsen i knæet er helt væk, men senen er stadig hævet. Jeg skal selv holde øje med om hævelsen i senen falder og om hun er øm. Hvis det går fremad, så må jeg begynde at skridte hende for hånd om 3-4 uger, bare et kvarters tid til at starte med. Hun skal så scannes igen om 2-3 måneder alt efter om det går fremad. Dyrlægen så hendes lille sygefold, som hun efterhånden har fået pløjet en del op. Den ligger på det højeste, det mest plane og det tørreste sted på folden, så jeg kan ikke rigtig gøre mere, for at undgå mudder. Dyrlægen sagde, at jeg kunne håbe på frost, så kunne jeg nemlig godt flytte folden, eller tromle der hvor hun står nu og så lave den lidt større. Så nu håber jeg egentlig bare på, at der snart kommer noget frost - gerne sne til jul, tak 
Har lige hørt om en hest der får laserbehandling for en seneskade i begge forben. Det har efter 4-5 behandlinger hjulpet rigtig meget, og hesten er nu næsten helt haltfri. Den skal fortsætte behandlingerne lidt endnu, og det forventes at den kan blive helt rask igen. Inden da havde den haft 2 mdr.s boksro efter ordre fra dyrlægen (det er altså 60 dage muret inde i en boks !!!), og det havde ingen effekt overhovedet (udover at den må have været stærkt angrebet af "muskelsvind"). Den er nu igen på fold om dagen og får 1 behandling om ugen. Jeg ved ikke hvem der behandler denne hest, men jeg har fundet dette - her kan du i hvert fald se lidt flere oplysninger om laser-behandlinger. Håber det bedste for dig og din hest - det er bare så træls når ens hest er syg og dårlig !!! Mvh Bente